google/wiki40b huggingface dataset:
Zainal Abidin Sakom

Datuk Zainal Abidin Sakom merupakan bekas Adun Batang Kali , daerah Hulu Selangor dan pengerusi Yayasan Basmi Kemiskinan (YBK). Beliau sering dijemput oleh RTM untuk membicarakan isu-isu semasa . Dari penampilannya, jelas beliau seorang yang Islamik.
Namanya kembali popular apabila kerajaan negeri Selangor pimpinan Menteri Besar Selangor , Tan Sri Abdul Khalid Ibrahim memberi syarat melantik beliau sebagai Pengerusi YBK dan 3 orang EXCO Selangor sebagai Ahli Lembaga Pemegang Amanah YBK sekiranya mahu mendapat kelulusan merancang UiTM Serenbdah di atas tanah YBK.

Saman terhadap Khalid

Pada 23 April 2010, Zainal Abidin Sakom dan YBK menyaman Tan Sri Abdul Khalid Ibrahim dan exco kerajaan negeri Selangor Yaakob Sapari. Saman malu difailkan oleh peguam Hasnal Rezua Merican di pejabat pendaftar Mahkamah Tinggi Shah Alam.
Surat khabar 'Suara Keadilan' sehingga 9 Mac 2010 mewnyiarkan artikel "Zainal Sakom Gadai Tanah YBK" berdasarkan sidang media Abdul Khalid pada 24 Februari 2010. Artikel itu melaporkan Yaakob Saparil menuduh Zainal Abidin menggadai tanah milik kerajaan negeri kepada bank untuk tujuan memenuhi keinginan peribadi beliau bersama teman seangkatannya sebagai perbuatan khianat . Pada 5 April 2010, laman web http://tvselangor.com menerbitkan artikel bertajuk "Kemelut YBK: MB Marah Orang Melayu Tipu Melayu" .
Pada 25 Februari 2010, YBK merayu Mahkamah Tinggi Shah Alam membatalkan keputusan Pentadbir Tanah Daerah Hulu Selangor merampas dan menolak bayaran cukai beberapa bidang tanah milik YBK.
Pada 25 Mac 2010, YBK memfailkan saman terhadap kerajaan Selangor, Pentadbir Tanah Daerah Hulu Selangor dan Majlis Mesyuarat Kerajaan Negeri Selangor bagi menuntut ganti rugi RM73.8 juta kerana didakwa menyalahguna kuasa berhubung isu pembinaan kampus Universiti Teknologi Mara (UiTM) di Serendah.
Masjid Lentang, Dungun

Sejarah

Masjid Lentang digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid Lentang adalah Yusop Bin Long. Masjid Lentang memiliki No Daftar: MY-06-BTG-00523.
Belalang

Ciri-ciri

Sejenis serangga berwarna hijau, berkepak dan berkaki panjang yang senang didapati di celahan pokok ataupun rumput. Terdapat beberapa jenis belalang, antaranya belalang kacung, mentadak-mentadu, cengkadak, belalang kunyit, belalang hijau dan lain-lain. Ada juga jenisan belalang yang dimakan oleh suku kaum tertentu.
Savona

Savona merupakan nama bandar di Itali. Terletak di bahagian barat. Tepatnya di Region Liguria, Wilayah Savona, Itali. Pada tahun 2005, bandar ini memiliki jumlah penduduk sebanyak 61,766 orang dan memiliki keluasan wilayah 65 km².
Sartajada

Sartajada merupakan sebuah kawasan perbandaran yang terletak di Sepanyol dalam wilayah Toledo, di komuniti autonomi Castile-La Mancha.
Cainta

Geografi

Cainta dibatasi di utara oleh Marikina dan Antipolo tetapi tidak dibatasi San Mateo, di barat oleh Pasig, dan di timur dan selatan oleh Taytay. Ia terletak di Lembah Marikina, adalah 10% bukit bukit dan 90% perumahan-perindustrian. Ia mempunyai bilangan sungai dan sungai tertinggi di provinsi ini. Ahli sejarah mendakwa bahawa sempadan geografi lama Cainta merangkumi lereng gunung Montalban.

Mohor

Logo Cainta – lambang di dalam lingkaran dua mewakili bendera Filipina dengan warna merah, putih dan biru. Tiga bintang itu mewakili Luzon, Visayas dan Mindanao. Lapan sinar matahari mewakili lapan wilayah yang memulakan pemberontakan melawan Sepanyol. Bangunan tersebut mewakili pertubuhan perniagaan yang berbeza yang beroperasi di perbandaran. Suman sa ibus, suman sa lihiya dan suman antala mewakili kehidupan rakyatnya; sama dengan gula-gula botol yang diperbuat daripada santan yang dipanggil nanamis na bao, nata de coco, caong, kacang dan banyak lagi. Piglets mewakili pembiakan babi belakang rumah, industri berskala kecil.
Dilong

Dilong (Cina ringkas: 地龙; Cina tradisional: 地龍; pinyin: dìlóng; Wade-Giles: ti-lung; "naga bumi") ialah nama seekor naga Cina yang juga bermaksud "cacing" dalam perubatan tradisional Cina dan "Geosaurus" dalam tatanama zoologi Cina.

Naga

Dalam mitos Cina, dilong merupakan salah seekor naga -long yang umpama shenlong (naga dewa) dan huanglong (naga kuning). Memandangkan perkataan dì (地 "tanah, darat, bumi") berbeza dengan tian (天 "langit, angkasa, syurga") dari segi makna (cth. tiandi 天地 "angkasa dan bumi, alam semesta", rujuk Tiandihui), maka dilong berpasangan dengan tianlong (天龍 "naga syurga"). Naga Cina sepatutnya boleh terbang, dan oleh itu dianggap makhluk samawi, bukan makhluk duniawi seperti dilong yang "terikat pada bumi". Dua lagi pengecualian ialah panlong (蟠龍 "naga melingkar; seekor naga yang tidak naik ke angkasa") dan tulong (土龍 "naga tanah") yang sebenarnya merujuk kepada sejenis buaya iaitu Alligator sinensis (鼉, tuo).
Dilong mula-mula disebut dalam naskhah biografi Sejarah Wangsa-Wangsa Selatan yang dikarang pada abad ke-7 M tentang Laksamana Wang Sengbian (m. 555 CE) pada Dinasti Liang. Mengikut riwayat itu, disaksikannya "dua ekor naga" yang naik ke angkasa, maka dilong yang meninggalkan wilayah Liang ditafsirkan sebagai petanda kejatuhan Liang pada tahun 550 M. Ronan dan Needham (1995:308) memetik satu lagi konteks dalam biografi Wang ini dengan mengatakan bahawa perahunya ada "sepasang naga" (雙龍) di sebelah-sebelahnya, yang mana mereka mentafsirkannya sebagai "pembetulan sastera" bagi "sepasang roda" (雙輪) bagi sejenis bot kayuh.

Cacing

Dilong atau dilongzi (地龍子 "anak naga bumi") ialah satu gelaran yang beradab buat "cacing", yang biasanya dipanggil qiuyin (蚯蚓). Perkataan Long (龍) digunakan dalam tatanama zoologi bahasa Cina seperti mana perkataan Inggeris dragon terpakai dalam dragonfly atau dragonfish, yang mana nama long dipakai untuk hidupan yang seakan naga (cth., hailong 海龍 "naga laut" untuk "memerang laut; Syngnathinae" atau longluozi 龍落子 "anak jatuh naga" untuk "kuda laut"); ataupun dikaitkan dengan dinosaur (cth. tulang nujum yang berasal dari dinosaur bergelar longgu 龍骨 "tulang naga").
Dilong mula-mula mengambil erti "cacing" dalam naskhah Qixiu Leigao (七修類稿) yang dikarang oleh cendekiawan Dinasti Ming yang bernama Lang Ying (郎瑛, 1487-1566 M). Entri farmakologi bagi qiuyin (蚯蚓) iaitu cacing dalam Bencao Gangmu (1578) menyenaraikan nama-nama lain bagi haiwan itu seperti dilong dan tulong (土龍). Li Shizhen berhujah bahawa nama-nama ini berasal dari mitos bahawa cacing (seperti naga) boleh menimbulkan cuaca yang tidak menentu.
Dilongsan ( "serbuk naga bumi") merupakan sejenis ubat tradisional Cina yang diperbuat daripada abdomen cacing tanah merah, Lumbricus rubellus.

Makna lain

Dilong merupakan istilah Cina moden buat makhluk buaya purba Geosaurus (dari bahasa Yunani "biawak bumi").
Dilong disebut chiryū dalam bahasa Jepun dan merupakan nama bagi sebiji buah catur dalam Shogi. Dalam permainan Taikyoku shogi, buah ini tertera 地龍 "naga bumi" di sebelah muka dan yulong atau uryū 雨龍 "naga hujan" di sebelah lagi muka.
Karakai Jozu no Takagi-san

Penerimaan

Pada Disember 2016, siri manga telah menjual melebihi satu juta salinan melalui cetakan. Pada Februari 2018, jumlah jualan manga telah meningkat sebanyak empat juta salinan .
Masjid Felda Jengka 14

Pentadbiran

Masjid Felda Jengka 14 memiliki nombor pendaftaran masjid No Daftar: MY-06-JKA-00298.
Hidrolisis

Hidrolisis (daripada bahasa Yunani: hydro- , 'air' + lysis, 'meleraikan') biasanya bermakna pembelahan ikatan kimia dengan penambahan air. Apabila karbohidrat dipecahkan menjadi komponen molekul gula oleh hidrolisis (contohnya sukrosa dipecahkan menjadi glukosa dan fruktosa), proses ini dipanggil pensakaridaan. Umumnya, herba atau pensakaridaan adalah langkah dalam peruraian bahan ATAU dalam bahasa kimia "reaksi kation dan anion atau kedua-duanya dengan molekul air di mana pH air diubah, belahan ikatan H-O dalam hidrolisis berlaku."
Hidrolisis boleh menjadi keterbalikan tindak balas penyejatan di mana dua molekul bergabung bersama menjadi satu molekul yang lebih besar menghasilkan satu molekul air. Oleh itu, hidrolisis menambahkan air untuk tujuan pemecahan, sedangkan penyejatan membina dengan mengeluarkan air serta sebarang pelarut yang lain.
Sekolah Menengah Sains Tengku Muhammad Faris Petra

Sejarah

Sekolah ini telah dibuka secara rasmi pada 1 Januari 1973 dengan seramai 234 orang pelajar yang terpilih berdasarkan peperiksaan Penilaian Darjah 5 1971. Sebanyak 6 kelas tingkatan satu dengan 11 orang guru lepasan maktab telah ditumpangkan di Sekolah Menengah Ismail Petra, Kota Bharu yang mana Guru Besar sekolah itu, En. Alwi b. Hj. Ahmad telah ditugaskan sebagai penyelia. Pengetua yang pertama ialah En. Mahathir b. Hashim yang telah memulakan tugasnya pada 16 November 1973. 
Kampus tetap SMSTMFP ini mula diduduki pada 11 Januari 1974 serentak dengan pengambilan pelajar baru pada tahun berkenaan. Majlis perasmian pembukaan kampus SMSTMFP telah dilakukan oleh Pemangku Sultan Kelantan ketika itu iaitu Tuanku Ismail Petra Ibni Almarhum Sultan Yahya Petra, Sultan Kelantan sekarang, pada Ahad, 14 Julai 1974.
Pada 21 Mei 1981 seramai 95 orang pelajar telah diterima masuk untuk memulakan Kursus Matrikulasi UKM. Upacara perasmian telah dilaksanakan oleh Naib Canselor UKM pada masa itu, Profesor Awang Had b. Salleh pada 28 Mei 1981 bertempat di dewan besar SMSTMFP. (Mulai tahun 1999, Kursus Matrikulasi di sekolah berakhir dan diambil alih oleh Kementerian Pendidikan secara langsung).
Pada tahun 1986, SMS Kelantan bertukar nama menjadi Sekolah Tengku Muhammad Faris Petra sempena nama Yang Teramat Mulia Tengku Mahkota Kelantan. Pada tahun 1995 nama sekolah ditukar sekali lagi kepada Sekolah Menengah Sains Tengku Muhammad Faris Petra, sekaligus mengimbas kembali matlamat penubuhan SBP untuk meningkatkan jumlah pelajar bumiputera khususnya luar bandar dalam aliran sains.

Pelajar Dan Bekas Pelajar

Kebanyakan bekas pelajar telah menjadi ahli-ahli professional seperti dalam bidang kedoktoran, kejuruteraan, perniaggan, ahli korporat, pegawai tinggi kerajaan, ahli akademik, dan juga ahli politik. Salah seorang ahli politik yang berjaya adalah En. Hamim Samuri (Parlimen Ledang, Johor). Persatuan Alumni dikenali sebagai SEMESTA telah ditubuhkan sebagai mengenang jasa sekolah kepada pendidikan para pelajarnya. Pada tahun 2004, SEMESTA telah mendermakan sebuah masjid (dikenali sebagai Masjid SEMESTA) yang bernilai RM600,000.00 kepada sekolah dan kariah di persekitaran SMSTMFP sebagai mengenang jasa sekolah. Kos pembinaan adalah dibiayai sepenuhnya oleh pihak alumni dan juga kutipan oleh PIBG.
Akronim alumni SEMESTA telah dipersetujui untuk ditukar kepada yang lebih mencerminkan nama sekolah dan dalam Mesyuarat Agung Tahunan 2009, akronim bari iaitu FARISAINS telah dipersetujui. Walau bagaimana pun, di dalam Mesyuarat Agung Tahunan yang diadakan pada 28hb. Januari 2012, akronim telah ditukar sekali lagi kepada FARIS PETRA dengan sebulat suara.
Sekolah Kebangsaan Penom

Sejarah

Ditubuhkan pada tahun 1960.
Horneburg (Samtgemeinde)

Horneburg merupakan sebuah munisipaliti terletak di daerah Stade, Niedersachsen, Jerman.
Sant Vicenç de Castellet

Sant Vicenç de Castellet merupakan sebuah kawasan perbandaran yang terletak di Sepanyol dalam daerah Bages, wilayah Catalonia.
Dungra

Demografik 2001

Menurut bancian India pada tahun 2001, Dungra memiliki bilangan penduduk seramai 24,522. Dari jumlah tersebut, kaum lelaki membentuk 62% dari jumlah keseluruhan populasi dan wanita seramai 38%.

Pendidikan 2011

Menurut bancian India pada tahun 2001 Dungra memiliki kadar pendidikan (kebolehan membaca) 73%, melebihi kadar purata kebangsaan 59.5%; dengan 67% lelaki dan 33% wanita mampu membaca. 16% dari populasi berusia di bawah 6 tahun. (2001)
Sos epal

Sos epal merupakan sos yang dibuat daripada epal yang direbus dan dihancurkan. Epal yang dikupas mahupun tidak boleh digunakan dan rempah-rempah yang berbeza atau bahan tambahan seperti kayu manis boleh digunakan. Gula atau sirap jagung fruktosa tinggi kadang-kala ditambahkan ke dalam sos epal untuk membuatnya manis. Sos epal boleh kelihatan kasar, dan boleh termasuk potongan besar epal. Amat mudah dibuat di rumah, dan juga dijual separuh siap di pasar raya sebagai makanan umum atau ringan untuk anak-anak dan orang yang memiliki gigi palsu atau masalah giginya. Orang tua sering memberi makan bayinya dengan sos epal. Makanan ini kadang-kala disarankan untuk menyembuhkan diarhea kerana mempunyai serat yang tinggi.
Teenage Mutant Ninja Turtles III

Pelakon

Filem ini turut disertai oleh beberapa orang pelakon terkenal, antaranya adalah Elias Koteas, Paige Turco, Stuart Wilson

Ringkasan

Kura-kura mendapati diri mereka diangkut kembali ke masa ke Jepun purba.
Ménil-Vin

Ménil-Vin ialah sebuah komun di jabatan Orne di barat-laut Perancis.
Arbil

Arbil (bahasa Arab: اربيل, Arbīl), yang terkadang ditulis juga Irbil atau Erbil, merupakan sebuah bandar yang terletak di Iraq bahagian utara. Penduduknya berjumlah 932,000 orang pada tahun (2005).
Pengeboman Ratchaprasong 2015

Latar belakang serangan

Dua ledakan bom meletus di kaki lima Ratchaprasong berdekatan Pusat Membeli-belah Siam Paragon di Bangkok pada Februari 2015 mengakibatkan 2 orang tercedera. Serangan dipercayai ada kaitan dengan anasir politik. Pada bulan April, sebuah kereta telah dibom dekat Ko Samui.

Serangan

Pada 17 Ogos 2015, kira-kira jam 18:56 ICT (11:56 UTC), sebuah bom telah meledak di persimpangan Ratchaprasong yang sibuk dekat pusat bandar Bangkok berdekatan Biara Erawan. Pasukan penyiasat Polis Diraja Thai mengatakan 3 kilogram (6.6 lb) bahan letupan TNT telah digunakan dalam bentuk bom paip, dan diletakk di dalam biara, manakala litar elektronik dikenal pasti sebagai modus operandi kawalan telah dijumpai 30 meter dari kawasan sasaran.
Tiada man-mana pihak yang mengaku akibat serangan ini. Serangan ini dipercayai berkaitan dengan anasir politik, tetapi pihak bertanggungjawab masih belum diketahui.
Labi-labi Hidung Babi

Sistematik

Carettochelys insculpta adalah satu-satunya genus Carettochelys, iaitu subkeluarga Carettochelyinae dan keluarga Carettochelyidae. Sesetengah kajian menyatakan terdapat dua subspesies, namun penemuan terkini telah membatalkan dakwaan tersebut.

Ciri-ciri

Labi-labi Hidung Babi memiliki kaki yang berselaput renang seperti penyu. Mereka digelar "Hidung Babi" kerana memiliki hidung seperti babi, iaitu lubang hidung yang besar dan agak menonjol. Karapas (Cangkerang belakang) berwarna kelabu atau berwarna zaitun, manakala plastron (cangkerang bawah) berwarna krim. Labi-labi jantan memiliki ekor yang lebih panjang dan halus berbanding betina. Mereka boleh membesar sehingga 70 cm (28 in) panjang dengan berat melebihi 20 kg (44 lb).
Tidak seperti labi-labi dari keluarga Trionychidae, Labi-labi Hidung Babi mempunyai tulang berbentuk kubah disebalik karapasnya yang dilindungi oleh lapisan kulit nipis. Malah, plastronnya dihubungkan dengan karapas oleh tulang yang keras.

Perlakuan

Mereka tidaklah bersifat akuatik spenuhnya. Masih sedikit yang diketahui mengenai labi-labi ini, walaupun pelbagai kajian mengenainya masih dilakukan. Tindakan agresif mereka terutamanya labi-labi yang dibela mungkin disebabkan mereka memiliki sifat pemilikan wilayah (territorial) berbanding kura-kura.

Diet

C. insculpta bersifat maserba, diet mereka adalah pelbagai merangkumi buah-buahan, daun serta krustasia, moluska dan serangga.

Pembiakan

Labi-labi betina mencapai kematangan seksual pada umur 18 tahun atau lebih, dan jantan sekitar 16 tahun. Mereka bertelur akhir musim kemarau di tebing-tebing berpasir. Apabila anak labi-labi hampir menetas, mereka tetap berada di dalam telurnya untuk berhibernasi hibernation sehinggalah keadaan sesuai untuk mereka keluar. Proses penetasan mungkin terganggu disebabkan banjir atau paras air meningkat.

Pemuliharaan

Di Malaysia, ia merupakan sejenis haiwan yang dilindungi di bawah UNDANG-UNDANG MALAYSIA Akta 686 AKTA PERDAGANGAN ANTARABANGSA MENGENAI SPESIES TERANCAM 2808.
Sindangsari, Cikaum

Poskod

Poskod yang digunakan di Sindangsari adalah 41253. Terdapat buah desa di dalam daerah kecamatan Cikaum.
Cheeka

Demografik 2001

Menurut bancian India pada tahun 2001, Cheeka memiliki bilangan penduduk seramai 32,126. Dari jumlah tersebut, kaum lelaki membentuk 55% dari jumlah keseluruhan populasi dan wanita seramai 45%.

Pendidikan 2011

Menurut bancian India pada tahun 2001 Cheeka memiliki kadar pendidikan (kebolehan membaca) 59%, di bawah kadar purata kebangsaan 59.5%; dengan 60% lelaki dan 40% wanita mampu membaca. 14% dari populasi berusia di bawah 6 tahun. (2001)
Kampong Mempoon

Poskod

Poskod yang digunakan di Kampung Mempoon, Kuala Rompin, Pahang ialah 26810.
S Raveentharan

Laporan polis

S Raveentharan telah membuat laporan polis di Pulau Pinang berhubung 2 SMS yang tersebar di Pulau Pinang .SMS pertama mendakwa bekas isteri Raveentharan telah memfailkan saman sivil berhubung insiden liwat itu di Mahkamah Sesyen. SMS itu mendakwa bahawa wanita berkenaan akan mengadakan sidang akhbar pada jam 6 petang Rabu 21 Oktober 2009 di luar bangunan Dewan Undangan Negeri Pulau Pinang.
SMS kedua pula mendakwa Raveentharan telah mengugut bekas isterinya dan berjanji untuk membayarnya RM50,000 supaya tidak menghadiri sidang akhbar berkenaan.
Pada 23 Oktober 2009, Pengerusi PKR Pulau Pinang, Datuk Zahrain Md Hashim menyerahkan kepada polis untuk menyiasat kebenaran SMS itu.
Riding Panjang, Merawang

Poskod

Poskod yang digunakan di Riding Panjang adalah 33172. Terdapat 10 buah desa di dalam daerah kecamatan Merawang.
Mekar Sari, Neglasari

Poskod

Poskod yang digunakan di Mekar Sari adalah 15129. Terdapat 7 buah desa di dalam daerah kecamatan Neglasari.
Gönnersdorf, Vulkaneifel

Gönnersdorf merupakan sebuah kawasan perbandaran terletak di daerah Vulkaneifel, Rhineland-Palatinate, Jerman.
Kampung Pulau Hawai

Poskod

Poskod yang digunakan di Kampung Pulau Hawai, Sungai Petani, Kedah adalah 08000.
Masahiko Kimura

Masahiko Kimura (木村政彦 Kimura Masahiko) (lahir di Kumamoto, Jepun, 10 September 1917 – meninggal di Tokyo, Jepun, 18 April 1993 pada umur 75 tahun) adalah seorang judoka (pejudo) berkebangsaan Jepun yang secara luas dikenal sebagi salah seorang ahli judo terhebat sepanjang masa. Dalam Jiu-Jitsu Brazil, penguncian lengan ude-garami sering disebut "Kimura", disebabkan suatu kemenangan oleh Masahiko Kimura yang terkenal. Dia meninggal dunia pada umur 75 tahun kerana menghidapi penyakit barah paru-paru.
Sukamelang, Kasomalang

Poskod

Poskod yang digunakan di Sukamelang adalah 41283. Terdapat buah desa di dalam daerah kecamatan Kasomalang.
Toreno

Toreno merupakan sebuah kawasan perbandaran di Sepanyol di León, di komuniti autonomi Castile dan León.
Mustang Mama

Mustang Mama Football Fever

Mustang Mama Football Fever ialah siri kartun yang setiap episodnya selama dua minit. Siri ini disiarkan pada slot kanak-kanak dan perantaraan siaran perlawanan bola di ntv7 sewaktu musim Piala Dunia FIFA 2006. Siri ini juga diulang tayang pada akhir tahun 2006/awal tahun 2007.
Mustang Mama Football Fever juga disiarkan di luar Malaysia, misalnya di saluran Cartoon Network di Jepun dan MBC3 di Timur Tengah. Selain itu, satu episod aniamsi ini juga ditayangkan di Pesta Animasi Antarabangsa Tehran 2007.
Ekonomi perang

Ekonomi perang adalah serangkaian tindakan yang diambil oleh sebuah negara modern untuk memaksimumkan ekonominya demi menampung keperluan perang. Philippe Le Billon mendefinisikan ekonomi perang sebagai "sistem penghasilan, penggerakan, dan peletakkan sumber daya untuk mempertahankan diri daripada serangan [lawan]." Tindakan yang diambil meliputi kenaikan pinjaman dan penerapan program peletakan sumber daya. Setiap negara melakukan penataan ulang ekonominya dengan cara yang berbeza. Banyak negara meningkatkan perancangan ekonomi semasa perang yang  kadangkala mencakupi peruntukan dan pengerahan tentera untuk tujuan pertahanan awam, misalnya Women's Land Army dan Bevin Boys di Britania Raya semasa Perang Dunia Kedua.
Presiden Amerika Syarikat Franklin D. Roosevelt mengatakan dalam keadaan seandainya Kuasa Paksi menang, "kita harus berubah sepenuhnya menjadi negara militaristik yang ditampung oleh ekonomi perang."
Pada masa perang total, beberapa bangunan dan posisi sering dipandang sebagai sasaran penting oleh kombatan. Penyekatan Kesatuan, Gerak Jalan ke Laut yang dipimpin Jeneral Kesatuan William T. Sherman semasa Perang Saudara Amerika Syarikat, dan pengeboman berstrategi kota dan perkilangan musuh pada Perang Dunia kedua merupakan contoh kaedah peperangan sebegini.
Di sisi permintaan agregat, ekonomi perang sering dikaitkan dengan konsep "Keynesianisme tentera", iaitu masa ketika pengeluaran ketenteraan pemerintah menstabilkan kitaran perniagaan dan fluktuasi dan/atau dimanfaatkan untuk mengurangkan kesan resesi. Di sisi penawaran pula, terdapat masa-masa tertentu ketika perang yang justeru mempercepat kemajuan teknologi sehingga ekonomi negara pascaperang menjadi sangat kuat, terutama lagi apabila negara tersebut terhindar dari kehancuran yang berlaku akibat peperangan. Fenomena ini dialami oleh Amerika Syarikat pada Perang-Perang Dunia Pertama dan Kedua. Sejumlah ahli ekonomi seperti Seymour Melman berpendapat bahawa perbelanjaan ketenteraan yang cenderung membazirkan sumber daya pada akhirnya akan menghambat kemajuan teknologi.
Ciężkowice

Ciężkowice merupakan sebuah bandaraya yang terletak di wilayah Poland Kecil, Poland.
Trioksidana

Penyediaan

Trioksidana boleh diperolehi dalam jumlah yang kecil tetapi boleh dikesan daripada tindak balas antara ozon dan hidrogen peroksida, atau melalui penceraian air menggunakan elektrik. Jumlah yang lebih besar telah disediakan melalui tindak balas antara ozon dengan agen-agen penurun organik pada suhu yang rendah di dalam pelbagai jenis pelarut organik seperti di dalam proses Anthraquinone, dan ia juga terhasil ketika pereputan hidrotrioksida organik (ROOOH).
Tindak balas ozon dan hidrogen peroksida dikenali sebagai "proses Peroksona". Campuran ini pernah digunakan untuk beberapa ketika untuk merawat air bawah tanah yang dicemari oleh sebatian-sebatian organik. Tindak balas ini membentuk H₂O₃ dan H₂O₅.

Struktur

Analisis spektroskopi menunjukkan bahawa molekul ini mempunyai struktrur linear pencong H-O-O-O-H, dengan panjang ikatan O-O lebih pendek daripada ikatan dalam hidrogen peroksida. Pelbagai bentuk dimerik dan trimerik juga kelihatan wujud. Ia lebih berasid sedikit daripada hidrogen peroksida dan bercerai membentuk H⁺ OOOH⁻.

Tindak balas

Trioksidana secara sedia mereput kepada air dan oksigen singlet, dengan separuh hayat selama 16 minit dalam pelarut organik pada suhu bilik, tetapi hanya beberapa milisaat dalam air. Ia bertindak balas dengan sulfida organik untuk membentuk sulfoksida, tetapi tidak banyak perkara lain yang diketahui tentang kereaktifannya.
Kajian terbaru menemui bahawa trioksidana ialah bahan aktif yang bertanggungjawab ke atas ciri-ciri antimikrob campuran ozon / hidrogen peroksida yang dikenali. Oleh kerana dua sebatian ini juga wujud dalam sistem-sistem biologi, dikatakan satu antibodi dalam badan manusia boleh menghasilkan trioksidana sebagai bahan pengoksidaan yang berkuasa menentang bakteria yang menyerang. Sumber sebatian ini dalam sistem biologi ialah tindak balas antara oksigen singlet dan air (yang bermula daripada mana-mana arah dahulu, sudah tentu, mengikut kepekatan), dan oksigen singlet dihasilkan oleh sel imun.
Pada tahun 2005, trioksidana telah diperhatikan secara uji kaji melalui spektroskopi gelombang mikro dalam jet supersonik. Molekul ini wujud dalam rentas konformasi dengan panjang ikatan oksigen-oksigen sepanjang 142.8 pikometer berbanding dengan 146.4 pikometer untuk hidrogen peroksida. Kimia pengiraan meramalkan bahawa banyak molekul rantai oksigen atau polioksida hidrogen wujud, malahan rantaian oksigen tak terhingga boleh terbentuk dalam gas bersuhu rendah. Dengan bukti spektroskopi ini, satu pencarian untuk molekul jenis ini boleh bermula di ruang antara najam.
Ustaritz

Ustaritz merupakan sebuah komun di jabatan Pyrénées-Atlantiques di barat-daya Perancis.